Gw mau tau Sejarah dari Sekolah Menengah Kebangsaan Taman Sejahtera. Jelasin dalam bahasa melayu

SMK Taman Sejahtera diberi nama oleh Jabatan Pendidikan Negeri Pulau Pinang  dengan nama lokasi taman perumahan “Tamam Sejahtera” di Mukim 15, Bukit Mertajam, Seberang Perai Tengah. Jarak sekolah dari pusat bandar Bukit Mertajam adalah 6km. Sekolah mula dibina pada bulan Disember 1999 di sebuah tapak seluas 9 ekar, dan siap bina pada 26 September 2001. Penyelaras dilantik pada 1 Disember 2001 bagi melaksanakan tugas penyelarasan pembukaan. SMK Taman Sejahtera mula beroperasi pada 7 Januari 2002, dengan 320 orang pelajar, 19 orang guru dan 4 orang staf, dengan 3 kelas Peralihan dan 6 kelas Tingkatan 1. PK Pentadbiran pertama ialah En Abdul Salis bin Abdul Halim. PK HEM pertama ialah Pn Hajjah Sharifah binti Syed Zain dan PK Kokurikulum ialah En Azhar bin Muhamad.

Sekolah ini terdiri daripada empat (A ke D) blok bangunan kelas disertai dengan dewan di tengah-tengahnya  dan lagi satu padang untuk aktiviti bersukan. Blok A dan B mempunyai 15 buah bilik, Blok C mempunyai 12 buah bilik dan Blok D mempunyai 11 buah bilik. Blok A mempunyai Koperasi Sekolah, Bilik Rawatan, Galeri, Pejabat, Bilik Disiplin, Dewan Tertutup, Bilik Guru, Surau, Bilik Kaunselor, Bilik Peperiksaan, Bilik Mesyuarat, Bilik Pengawas, Bilik Tayangan dan Pusat Sumber Sekolah. Blok B mempunyai 1 Bengkel RBT, 3 Makmal Sains, 1 Makmal Fizik, Kimia dan Biologi, 1 Makmal Komputer, 1 Makmal Bahasa, Bilik Seni dan bilik kelas. Blok C terdiri daripada bilik kelas dan kantin sekolah. Blok D terdiri daripada bilik kelas dan 6 Bengkel RBT. Pelan sekolah boleh merujuk laman sesawang di OpenStreetMaps